AFRIKAANSE OPSOMMING: Die doel van hierdie projek is om 'n elektromagnetiese model te ontwikkel wat gebruik kan word om die spanningsverspreiding in 'n transformatorwindingstruktuur te bereken as standaard weerligimpulstoetse toegedien word. Hierdie spanningsverspreiding word vereis tydens die ontwerpstadium van ‘n kragtransformator om te verseker dat die isolasie in staat is om die elektriese veldsterkte tydens hierdie toetse te weerstaan. Hierdie studie fokus op die modelering van 'n enkele skyftipe-kragtransformatorwinding sonder die teenwoordigheid van 'n ysterkern. Metodes van berekening van self- n wedersydse-induktansie van transformatorwindings word aangebied en getoets deur middel van Eindige-Element-Metode (EEM) simulasies. Dieselfde word gedoen vir die metodes wat gebruik word vir die berekening van die kapasitansies in en rondom die windingstruktuur. Die berekende en EEM-gesimuleerde resultate word vergelyk met die gemeete waardes as 'n finale vlak van bekragtiging. Die metodes wat gebruik word om die verskillende modelparameters te bereken vergelyk goed met gemete waardes. Die nie-lineêre frekwensie-afhanklike verliese van transformatorwindings word ook ondersoek en 'n metode om hierdie in ag te neem is voorgestel en geïmplementeer. Die volledige voorgestelde modeleringsmetodiek in hierdie tesis, wat die berekening van die modelparameters, modelsintese en oplosingsalgoritme insluit word toegepas op 'n werklike gevallestudie. Die gevallestudie is uitgevoer op 'n lugkern-reaktor wat 'n skyftipe-kragtransformatorwinding. Die reaktor word onderwerp aan die standaard weerligimpuls golwe en die spanning al langs die winding word gemeet. Die berekende en gemete spanning golf vorms word met mekaar vergelyk in beide die frekwensie- en tyd-vlak. Uit die vergelyking blyk dit dat die model die werklike oorgangspanningsweergawe van die toetseenheid akkuraat verteenwoordig vir die frekwensie reeks van belang tydens standaard fabriekaanvaardingstoetse.